[{"text_idx": "#000004", "text": "\u201cMujer\u201d revigligas argentinan folkloron per kvira perspektivo"}, {"text_idx": "#000006", "text": "Juna paro dancas je la ritmo de argentina c\u0302amameo [eo]. Iliaj pas\u0302oj samtempig\u0302as, iliaj korpoj tenere tus\u0302etas, iliaj rigardoj renkontig\u0302as kaj malrenkontig\u0302as, ili brakumas unu la alian, ili kisas kaj fandig\u0302as lau\u0306 harmonia ritmo en kvazau\u0306reva erotika atmosfero. S\u0302ajnas kiel perfekta romantika renkontig\u0302o, sed g\u0302i finig\u0302as en necerta maniero. Tiam ekestas malkomforto simila al tiu, kiu okazas c\u0302e j\u0302us komencintaj, j\u0302us konatig\u0302intaj amrilatoj."}, {"text_idx": "#000008", "text": "Sed... kio estas c\u0302amameo? Temas pri kulturaj\u0302o muzika kaj danca, kiu devenas de la nordoriento de Argentino. G\u0302i c\u0302efe venas de la provinco Corrientes [eo], sed ankau\u0306 de regionoj de Paragvajo, Urugvajo, suda Bolivio kaj Brazilo. G\u0302i kombinas gvaraniajn, afrikamerikajn kaj eu\u0306ropajn elementojn kaj estas grava parto de la regiona identeco."}, {"text_idx": "#000014", "text": "La fundamentaj membroj de Bagner estas: Steven, argentina muzikisto kaj produktoro; Zara Taylor, kanada kantisto; kaj Lilith Mogilat, kiu devenas el Argentino sed log\u0302as en Rusujo kaj respondecas pri la estetika kaj vida parto. Ankau\u0306 kunlaboras de tempo al tempo artistoj kaj talentuloj, kiuj partoprenas plurajn projektojn."}, {"text_idx": "#000015", "text": "Steven, kiu log\u0302as en Moro\u0301n en la orienta parto de Bonaero, difinas la kolektivon kiel organizon pli horizontalan ol piramidan, kiu serc\u0302as diversecon de ideoj kaj homoj. Tiun serc\u0302on g\u0302i faras pere de c\u0302irkau\u0306iranta rigardo kaj en la geografia signifo, malproksime de la centro reprezentanta la c\u0302efurbon de la lando, kaj en la socia signifo. Jen la klarigo de Bagner:"}, {"text_idx": "#000018", "text": "Lilith (dekstre) dum la filmado de Mujer. Foto de Cotton, proprieto de Bagner, uzita kun permeso."}, {"text_idx": "#000019", "text": "Mujer estis filmita en log\u0302ejo en Sankt-Peterburgo, Rusujo. Unu el la modeloj estas transgenrulo, sed oni ne indikas ekzakte kiu el ili estas. Nur je la fino aperas frazo: \u201cDo vi estas transgenra viro\u201d [\u201cSo you are an FTM\u201d]. Oni evidentigas do la malkomfortecon, kiun kau\u0306zas la supozo pri la genro de homo pro ties aspekto. Oni ankau\u0306 parolas pri la malfacilaj\u0302oj pritrakti seksecon dum intima renkontig\u0302o."}, {"text_idx": "#000025", "text": "Dentro de todas las danzas con lo popular y lo tradicional, al menos desde Argentina, lo patriarcal es el eje. Es decir, siempre la mujer es la parte de\u0301bil, la parte a moldear, la parte a manejar. El hombre, la parte viril, fuerte. Y eso creo que cuenta como parte de lo que fueron las rai\u0301ces. Pero tambie\u0301n invitamos a cuestionar si es lo que seguimos queriendo."}, {"text_idx": "#000026", "text": "Rilate al tradiciaj kaj popolaj dancoj, almenau\u0306 en Argentino, patriarkeco estas kiel akso. Mi klarigas: virino estas la malforta flanko. S\u0302i estas tio, kion oni muldas kaj regas. Viro estas la forta flanko. Mi opinias tiun perspektivon, kiel parton de niaj radikoj. Tamen ni kurag\u0302igas homojn debati c\u0302u ni dau\u0306re deziras tion."}, {"text_idx": "#000030", "text": "Temas pri frustrita kaj deprimita muzikisto, kiu j\u0302us trovas sian mempovigon kiam li agnoskas la inecan parton en si mem. [...] Kiam mi akceptis c\u0302ion, kio mi estas, tiam mi kapablis ekkonstrui ion gravan por aliaj homoj. Mi povis starigi c\u0302i tiujn aliancojn kun kulturo. Tiam mi kapablis fiere aserti: mi estas sudaca [sudamerikano], mi estas provincano. Tiuj estis la plej bonaj roloj, kiujn mi kapablis ludi."}, {"text_idx": "#000043", "text": "Juna kuiristo en Bakuo transformis sian apartamenton en restoracion"}]